Erik Faber

Erik Alfred Faber-Swensson (født 16. mai 1977 i Kristiansand) er en norsk artist og låtskriver.Erik Faber NRK Han ble først kjent i musikkens verden ved å være med i Kristiansandbandet Pale på midten av 90-tallet. I 1999 vant han norgesmesterskapet i rock med bandet S.P.O.O.N., der Venke Knutson var korist.

Han har også vært fotomodell og ble avbildet i magasinene The Face og Arena. Han gikk også på catwalken for klesmerkene Diesel og Evisu. Erik Faber har også en fortid som lærer.

I Kristiansand bygde han studioet Audioklinikken på dugnad sammen med Pale-kompisene Berent Philip Moe og Arnfinn Tellefsen. I 2001 fikk Faber kontrakt med  plateselskapet Sony med demoen On Top Of The World. Låten kom på singel i mai 2001. Den plasserte seg blant Norges 20 mest populære radiomelodier.

I 2002 ga han ut sitt første album Between The Lines, som blant annet inneholdt hitsingelen On Top Of The World. Året etter kom andrealbumet Century, og  fikk han et gjennombrudd, ikke bare med tittelsporet Century, men også med Yesterday's Call, som ble spilt mye på radiokanaler over hele landet.

Hans siste singel het Racing, der han synger sammen med Marte Wulff. Den kom ut i 2006.

 Album 
 Between The Lines (2002) 
 Century (2003)
 Passages (2006)

 Singler 

 On Top Of The World (2002)
 Century  (2003)
 Yesterday's Call (2003)
 Not Over (2006)
 Racing (m/Marte Wulff) (2006)

 Referanser 

 Eksterne lenker 



Kategori:Norske rockemusikere
Kategori:Personer fra Kristiansand kommune